Alfred García presenta ‘Et vull veure’, una cançó que canta amb Amaia
El jove ha compartit un vídeo a xarxes socials on es poden veure moments inèdits de la gravació
La nova cançó d'Alfred compta amb la col·laboració d'Amaia | CatalunyaDiari.cat
Alfred Garcia està a punt d’estrenar el seu primer disc, el quan ha anomenat ‘1016’. A tall de promoció, el jove ha anat explicant les novetats relacionades amb aquest tema, malgrat que últimament el que més ha cridat l’atenció dels mitjans ha estat la seva sonada ruptura amb Amaia, guanyadora de l’anterior edició d’’Operación Triunfo’ amb la qual ha viscut una relació de diversos mesos.
Ara, tal com esplica 'El Confidencial', ha aconseguit embogir totes les seves fans, en fer públic un vídeo a Instagram de la gravació de la cançó ‘Et vull veure’, on també col·labora la seva ex-xicota i que va compondre precisament per dedicar-li a ella.
Alfred ha publicat un vídeo on apareix Amaia
Alfred Garcia està d’enhorabona, i és que en tan sols unes hores tothom podrà gaudir d’un disc que ha tardat bastants mesos en veure la llum. I justament ahir va decidir compartir un vídeo al seu compte d’Instagram, en el qual es poden sentir les primeres notes de la cançó ‘Et vull veure’, un single en el qual també canta Amaia. De fet, la jove també apareix en la publicació, i això ha causat un autèntic terratrèmol entre tots els seus seguidors, que encara estan intentant superar la separació de la parella.
Però no només això. I és que Alfred ha fet unes declaracions sobre l’origen de la cançó que no han deixat indiferent a ningú. «Aquesta cançó neix a l’Acadèmia com una espècie de poema musical», comença explicant l’artista, que segueix fent patent que «parlava de com m’agradava veure a Amaia, en quins moments».
La cançó va començar sent un poema
En aquest sentit, Alfred explica que aquests moments es produïen «quan la gent no ens veia». Però en un principi, el català no tenia intenció de compondre una cançó, ja que «va començar sent un poema, després una cançó i, finalment, un duo».
De moment, i malgrat que la cançó encara no ha vist la llum, tot apunta que recollirà grans èxits entre el públic. De fet, el mateix Alfred ha expressat quina és la finalitat d’aquesta cançó, declarant que «ha d’embruixar a la persona que l’escolta».
#Instagram #Operación Triunfo #Amaia Romero #Alfred García